GiliGold/VAD_KnessetCorpus huggingface dataset:
דוד רותם: ואם החוק הזה יעבור, אז מחירי הדירות ירדו?
ליאת גרבר: אנחנו מקווים שזה יגרום להיצע קרקעות גדול יותר, להיצע דירות מגורים גדול יותר.
דוד רותם: תגידו למינהל מקרקעי ישראל שיפסיק - - -
יריב לוין: אני עובר להצעת חוק לעידוד השקעות הון (תיקון מס' 70), התשע"ג-2012 (מ/735).
ליאת גרבר: מדובר בתיקון לחוק עידוד השקעות הון בסעיף שמדבר על מכירות לשוק מהותי, שזה צריך להיות שוק עם מספר תושבים מסוים.
ליאת גרבר: מאז 2005 הסעיף הזה לא עודכן.
ליאת גרבר: אנחנו מבקשים לעדכן את הסעיף מ-12 מיליון תושבים ל-14 מיליון תושבים, ולהצמידו לקצב גידול האוכלוסיה בעולם.
ליאת גרבר: התיקון מוצע החל מה-1.1.2012, ובשל כך הדחיפות להביאו לקריאה ראשונה.
יריב לוין: פה אחד, אין נמנעים, אין מתנגדים – אושר.
יריב לוין: אני עובר להצעת חוק מועצת הצמחים (ייצור ושיווק) (תיקון מס' 10), התשע"ג-2012 (מ/737).
יריב לוין: מי מציג את ההצעה הזו?
יריב לוין: יש כאן מישהו שמציג?
יריב לוין: אין, לא כאן – ירד.
יריב לוין: הצעת חוק התקשורת (בזק ושידורים) (תיקון מס' 56) (הרשות והמועצה לשידורים מסחריים) - - -
שכיב מוראד שנאן: אדוני היושב-ראש, אני יכול להסביר למה זה מועצת הצמחים?
יריב לוין: אתה לא יכול להסביר כי זו בקשה של הממשלה.
יריב לוין: אתה לא יכול לייצג את הממשלה, חבר הכנסת שנאן.
דוד רותם: אם זו בקשה של הממשלה, אז נמצא פה נציג שר המשפטים והוא יכול - - -
יריב לוין: תראה, אנחנו עושים את כל המאמץ בנסיבות המיוחדות האלה.
יריב לוין: חבר הכנסת שנאן, אנחנו התכנסנו כאן בנסיבות המיוחדות שתיארתי בתחילת הישיבה כדי לאפשר לממשלה להשלים דברים.
יריב לוין: אם לממשלה זה לא מספיק חשוב – שמע, יש גבול למה שאנחנו יכולים לעשות גם כן.
יריב לוין: הצעת חוק התקשורת (בזק ושידורים) (תיקון מס' 56) (הרשות והמועצה לשידורים מסחריים), התשע"ג-2012 (מ/729) – בבקשה.
ליאת גלזר: עורכת-הדין ליאת גלזר מהלשכה המשפטית של משרד התקשורת.
ליאת גלזר: ההצעה הזאת, שמכונה לעתים: "ברית-המועצות", נועדה לאחד את גופי הרגולציה בתחום השידורים.
ליאת גלזר: עשינו עבודה אינטנסיבית מאוד במהלך הפגרה מול הנסחות.
רוברט אילטוב: אני מבקש מאוד לשנות את השם, כבוד היושב-ראש.
רוברט אילטוב: זה עושה לי רע, השם הזה: ברית-המועצות.
ליאת גלזר: זה כינוי, זה כינוי.
ליאת גלזר: דרך אגב, חבר הכנסת אילטוב, בתוכנו פנימה המרנו את השם ל"איחוד הרגולציות".
ליאת גלזר: אנחנו לא קוראים לזה יותר כך.
יריב לוין: עוד יאשימו אותנו שאנחנו מקימים את ברית-המועצות כדי לפרק את התקשורת, אתה יודע.
ליאת גלזר: איחוד הרגולטורים בתחום השידורים.
ליאת גלזר: מכיוון שהצעות קודמות בנושא הזה או - - - לא הגיעו לידי מימוש עד עכשיו, אנחנו לא רוצים שכל העבודה שעשינו בגיבוש ההצעה תרד לטמיון, ולכן אנחנו מבקשים לאשר את הפטור כדי שבכנסת הבאה נוכל לקדם את התיקון הזה.
יריב לוין: פה אחד, אין מתנגדים, אין נמנעים – תודה רבה, אושר.
שכיב מוראד שנאן: אנחנו לויאליים למרות כפיות הטובה, שנתנו לכם להמשיך לקיים ממשלה שאנחנו - - -
אברהם מיכאלי: רגע, הצהרות אחר-כך.
שכיב מוראד שנאן: אתה מקליט?
שכיב מוראד שנאן: אנחנו נמשיך להיות לויאליים עד הסוף למרות כפיות הטובה של הליכוד.
אברהם מיכאלי: אבל לא עושים תעמולת בחירות באמצע ועדה.
שכיב מוראד שנאן: זו לא תעמולת בחירות.
יריב לוין: אני עובר לבקשת יושב-ראש ועדת הפנים והגנת הסביבה בדבר טענת חריגה מגדר נושא לעניין הצעת חוק למניעת הסתננות (עבירות ושיפוט) (איסור הוצאה מישראל של כספי מסתנן) (הוראת שעה), התשע"ב-2012.
יריב לוין: מי מציג את הבקשה מטעמו של יושב-ראש ועדת הפנים?
אברהם מיכאלי: נו ציון, אתה חבר ועדה.
דוד רותם: משרד המשפטים, נו.
יריב לוין: צריך להציג מישהו מטעם ועדת הפנים.
אברהם מיכאלי: ועדה, מי נמצא מטעם ועדה, חבר ועדה?
קריאה: גלעד, היועץ המשפטי.
יריב לוין: רבותי, אני התבקשתי מעכשיו לעכשיו לשים את זה על סדר-היום, והנציגים של הוועדה לא באים?
גלעד סממה: כרגע חזרנו מוועדת הפנים.
גלעד סממה: הם גם יודעים שיש - - -
יריב לוין: הם יודעים, אני בטוח שהם יודעים.
יריב לוין: אבל הם לא פה, אז מה זה עוזר?
אברהם מיכאלי: רגע, אני אתקשר אליו, חכה.
דוד רותם: מה, אז אין פה נציג של ועדת הפנים?
דוד רותם: לא חשוב, אז אפשר לדחות את הדיון.
אברהם מיכאלי: אשר להעביר את זה לוועדת החוקה.
דוד רותם: לא חשוב, אפשר לדחות את זה לאחרי הפגרה.
בעז רקוץ': שאלה ליושב-ראש הוועדה.
בעז רקוץ': שאלה קצת פרוצדורלית: דיברת בדיון הראשון היום שלמעשה למעט פיזור הכנסת, החקיקה היחידה שתתאפשר היא על הצעות חוק שנמצאות כבר בשלב מתקדם יותר לקראת קריאה שנייה ושלישית, שיש עליהן הסכמה גם של האופוזיציה וגם של הקואליציה.
בעז רקוץ': אתה הפנית את חבר הכנסת אחמד טיבי לכך שיושב-ראש הכנסת יצטרך לדבר עם הסגנים והדבר הזה יתאפשר.
בעז רקוץ': אם כך, השאלה שלי היא למה בכלל דנים בהצעות חוק שהן לפני קריאה ראשונה?
יריב לוין: השאלה היא טובה, ואני גם אומַר לך.
יריב לוין: אכן, אם המדיניות הזו, שאני חושב שהיא נכונה, תאושר כהמלצה של הסגנים ותאושר כאן – ואמרתי את זה בפתח הישיבה, אני לא יודע אם היית כאן בפתח הישיבה – אמרתי שבמקרה הזה, אכן הפטורים שנתנו יתייתרו ולא יתקיים בהם דיון.
יריב לוין: הסברתי את זה.
יריב לוין: לעומת זאת, אם תתקבל שם החלטה אחרת או שיהיה שינוי, ועל-מנת שלא יהיה בסוף חסם טכני רק בגלל שלא אישרנו, החלטנו לאשר את העניין, כמובן, בכפוף להסדר שיהיה שם.
יריב לוין: הסברתי את זה בצורה ברורה בתחילת הישיבה.
יריב לוין: הוא מגיע?
גלעד סממה: מי שטען נושא חדש זה חבר הכנסת דב חנין, ומבחינתי, אם אין מי שיציג את זה, אז אני מבקש לדחות את הבקשה.
יריב לוין: אבל איפה חבר הכנסת חנין?
יריב לוין: הוא יודע שיש ישיבה?
אברהם מיכאלי: אם הוא טען, אז נוריד את זה מסדר-היום וזהו.
אתי בן יוסף: אני הודעתי לוועדה.
יריב לוין: רבותי, אני לא יכול לקיים את הדיון בצורה הזאת.
יריב לוין: רבותי, אם חבר הכנסת דב חנין לא זומן, לא יהיה דיון בלי נוכחותו.
גלעד סממה: ממה שאני מבין, חבר הכנסת דב חנין וגם הייעוץ המשפטי של הוועדה טענו לנושא חדש.
יריב לוין: בהכירי את חבר הכנסת דב חנין, אם הוא היה מזומן, הוא היה מגיע.
אברהם מיכאלי: הנה, הגיע.
אברהם מיכאלי: אמנון, איפה הנציגים שלך פה, בוועדת הכנסת?
יריב לוין: רבותי, אני רוצה לוודא שחבר הכנסת חנין הוזמן.
אתי בן יוסף: אני לא הזמנתי.
אתי בן יוסף: הודעתי בוועדה, כי לא כתבו כאן את - - -
יריב לוין: מכובדי, היועץ המשפטי של ועדת הפנים והגנת הסביבה, חבר הכנסת דב חנין זומן לדיון הזה ויודע על קיומו?
תומר רוזנר: לי אין ידיעה בעניין.
יריב לוין: רבותי, אני נועל את הישיבה, תודה רבה.
יריב לוין: רבותי, צהריים טובים, אני פותח את הישיבה ועל סדר-יומנו שני נושאים, שהשני בהם מחולק לשני חלקים.
יריב לוין: נתחיל בנושא הראשון: בקשת יושב-ראש ועדת הפנים והגנת הסביבה בדבר טענת חריגה מגדר נושא הצעת חוק למניעת הסתננות (עבירות ושיפוט) (איסור הוצאה מישראל של כספי מסתנן) (הוראת שעה), התשע"ב-2012.
יריב לוין: מי מציג את בקשת יושב-ראש ועדת הפנים והגנת הסביבה?
דב חנין: אני אהיה קצר מאוד, אדוני.
דב חנין: אדוני היושב-ראש, כפי שאתה יודע, הגעתי לפה לדיונים בנושא חדש בשורה ארוכה של נושאים.
דב חנין: המקרה הזה הוא מקרה שונה, ולכן אני מתכוון לעשות דבר יוצא-דופן מאוד ולא לנמק, מכיוון שהבעיה פה היא באמת בעיה משפטית.
דב חנין: יש ויכוח על החוק.
דב חנין: הוויכוח איננו ממין העניין.
יריב לוין: ידעתי למה - - - היתה לי איזו תחושה שזה הולך לקרות.
דב חנין: אין לי מה להוסיף.
דב חנין: אני מראש אומר: מה שיאמרו היועצים המשפטיים של הוועדה לעניין הנושא החדש מקובל עלי, ואני מציע שיהיה מקובל על כל חברי הוועדה.
דב חנין: ובזה אני מסתפק.
יריב לוין: טוב, אז לא הצלחנו להיוושע מחבר הכנסת חנין.
יריב לוין: חזרנו אליך.
תומר רוזנר: אז אני?
יריב לוין: אתה, מי שאתם רוצים, אני לא יודע.
יריב לוין: אתה הכי קרוב לוועדת הפנים שאני רואה פה כרגע.
תומר רוזנר: אני רק אגיד, בשלוש מילים, במה עוסקת הצעת החוק.
תומר רוזנר: הצעת החוק עוסקת באיסור על מסתננים להוציא כספים מישראל.
תומר רוזנר: בנוסח שקיבלנו ביום חמישי אחר-הצהריים מטעם הממשלה הופיע סעיף חדש שעניינו תפיסה וחילוט של הכספים הללו, שלא הופיע בהצעת החוק הממשלתית המקורית.
תומר רוזנר: לטענת הממשלה מדובר בהסדר משלים שנדרש לשם יישום האיסור של העברת כספי מסתנן.
תומר רוזנר: חבר הכנסת חנין, שראה את הנושא הזה כנראה לראשונה היום, במסגרת הסעיפים שנדונו בוועדה, העלה את הטענה שהנושא של תפיסה וחילוט לא הופיע בהצעת החוק הממשלתית, הועלה לראשונה בדיון היום, ולטענתו מדובר בנושא חדש.
יריב לוין: אני רוצה לשאול שאלה: מדובר בתפיסה וחילוט של אותם כספים שיש ניסיון להוציא אותם?
יריב לוין: גלעד?
גלעד סממה: יש גם עמדה של הייעוץ המשפטי לממשלה, אנחנו נבקש להציג אותה.
עמית מררי: שלום.
עמית מררי: התוספת שביקשנו – אל"ף, ביקשנו אותה גם בדיון הקודם שהתקיים בפני הוועדה.
עמית מררי: הוועדה, אנחנו מבינים את זה, לא רצתה לדון בפעם הקודמת מאחר שנטען שהנוסח הובא בשלב מאוחר.
עמית מררי: את זה אנחנו, כמובן, מקבלים.
עמית מררי: אבל זה לא נוסח שהובא רק בדיון הזה.
עמית מררי: לגופו של עניין, הצעת החוק באה לאסור הוצאת כספי מסתנן, אלא אם המסתנן יוצא עם כספו שלו.
עמית מררי: על-מנת שאפשר יהיה לקבוע מה כספו שלו ומה הוא כסף אסור שהמסתנן אולי מבקש להוציא עבור מסתננים אחרים, נקבעה חזקה בחוק של כפולה של חודשי שהייתו של המסתנן בארץ בשכר המינימום.
עמית מררי: ומעבר לזה, המסתנן יכול לבקש היתר ולהוכיח שכספים מעל לסכום הזה הם גם כספים שלו.
עמית מררי: מסתנן שמנסה להוציא כספים או רכוש מעבר לסכום שהוא קיבל היתר לגביו או מעבר לכפולה הזו שציינתי, ומבקש לצאת, ולא נוכל לתפוס את הכספים האלה, אז אנחנו מאיינים את האיסור.
עמית מררי: ולכן ההסדר הזה הוא הסדר משלים - - -
יריב לוין: זה בעצם אמצעי האכיפה כדי להשיג את התוצאה של ההוראה המהותית של החוק.
עמית מררי: אלמלא ההסדר הזה, יחולו הסדרים אחרים שבעינינו הם מידתיים פחות.
עמית מררי: ולכן זה לא מצב שבו אלמלא ההסדר הזה אנחנו נימצא במצב בו לא נוכל לתפוס או לחלט.
עמית מררי: אבל ההסדר הזה מתאים יותר, לדעתנו, מאחר שאנחנו רוצים פה לאפשר למסתנן לקבל, בסופו של דבר, את כספו חזרה משתפוג הוראת השעה, או להוכיח שהכספים האלה הם כספים של אחר, או שאולי גם להשתמש בכספים האלה בישראל.
עמית מררי: יכול להיות שהוא ירצה לוותר – לא שזה נתון לשליטתו, אבל יכול להיות שהוא יגיד: אני רוצה להעביר את הכספים האלה חזרה לישראל, ואז אחרים ישתמשו בהם בישראל.
עמית מררי: גם זה אפשרי לפי ההסדר שאנחנו מציעים.
עמית מררי: זה לא אפשרי לפי הסדרים אחרים.
עמית מררי: ולכן, ההסדר שאנחנו מציעים פה הוא לא נושא חדש, הוא נועד להשלים את ההסדר אותו אנחנו מבקשים לקבל בהצעת החוק.
נסים זאב: מכיוון שהחוק מתייחס להגביל את המסתנן שלא יעביר כספים, אז יש דרכים לבדיקה.
נסים זאב: זה חלק משיטת הבדיקה שלנו – אם הם כספים שלו או לא.
נסים זאב: לא הבנתי למה זה נושא חדש, ולמה זה הפך להיות דבר שבכלל שנוי במחלוקת.
נסים זאב: אגב, כל חוק שהובא לשולחן הכנסת, בסופו של דבר - - -
יריב לוין: ראינו שינויים גדולים יותר.
נסים זאב: שינויים הרבה יתר מהותיים – כל חוק הכי פשוט - - -
יריב לוין: בוודאי, נו, זה ברור.
יריב לוין: בסדר גמור, נדמה לי שחבר הכנסת זאב סיכם את הדברים כהווייתם.
יריב לוין: הערות נוספות, אם יש למישהו?
דב חנין: יש חוות דעת של מישהו מהיועצים המשפטיים לכנסת?
דב חנין: ועדת הכנסת?
דב חנין: ועדת הפנים?
דב חנין: זהו, זה מאוחר מדי.
דב חנין: בדיוק גמרנו.
יריב לוין: הכסף הגיע.
יריב לוין: מוישה, מה שלא תחלק היום, כבר אין.
אתי בן יוסף: תחזור מהר, תספיק עוד דקה.
יריב לוין: אני מצפה שתהיה שם, לא מבזבז דקה, לא פה.
יריב לוין: בוא, בוא, שב.
יריב לוין: אני אומַר לך את האמת, חבר הכנסת חנין, בעיני אין פה יותר מדי מה לתת חוות דעת משפטית.
יריב לוין: זה עניין עובדתי, בסופו של דבר, של התפיסה אם אתה רואה דבר כזה כחלק מתוך ההסדרים שאתה עושה בחוקים - -
דב חנין: לטעמי זאת שאלה משפטית.
יריב לוין: - - ואנחנו יודעים טוב מאוד שאנחנו עושים את זה הרבה מאוד.
יריב לוין: אבל לא אכפת לי, אם יש איזושהי עמדה של הייעוץ המשפטי, נשמע אותה.
יריב לוין: אם עמדתם היא שבאמת הנושא הזה הוא, בסופו של דבר, הכרעה שאנחנו צריכים לקבל כאן כמיטב הבנתנו בנסיבות הקונקרטיות האלה, גם בסדר.
ארבל אסטרחן: אני יכולה לומר לוועדה מה גדר השיקולים שלה.
ארבל אסטרחן: אבל זה ברור שגם הוועדה מכירה כי דיברנו על זה בעבר.
יריב לוין: זה עניין פרקטי, בסופו של דבר.
יריב לוין: אתה יודע, כל דבר אפשר לצבוע בלבוש משפטי, אבל בסוף זה עניין פרקטי של מה אנחנו נוהגים לעשות ומה המשמעות של קביעה כזאת לגבי הליך החקיקה, שכל שינוי מן הסוג הזה יחייב אותך לפתוח אותו כנושא חדש.
יריב לוין: העברנו פה כמה חוקים כדי לדעת ששינויים מהסוג הזה הם חלק אינטגרלי מתהליך החקיקה, והם לא משהו שחורג ממנו.
יריב לוין: אבל אם ישנה איזושהי עמדה אחרת או מרחיבה, אפשר לשמוע.
יריב לוין: אין מניעה, בוודאי.
נסים זאב: אפשר לעשות הצבעה.
יריב לוין: אני חושב שזה המצב, העובדתי והמשפטי כאחד.
יריב לוין: רבותי, אני אבהיר כדי שלא תהיינה טעויות: מי שמצביע בעד, פירושו שהוא מצביע בעד הקביעה שמדובר בנושא חדש.
יריב לוין: כלומר, בעד לקבל את הבקשה שהביא חבר הכנסת חנין בפני ועדת הפנים ובאמצעותה בפנינו.
יריב לוין: ומי שמצביע נגד, פירושו שהוא סבור שאין נושא חדש, ואין מניעה להשלים את החקיקה ולהתייחס לנושא הזה כפי שהיתה עמדת הממשלה גם במסגרת ההכנה של החוק הזה לקריאה שנייה ושלישית.
יריב לוין: מי בעד הקביעה שמדובר בנושא חדש?
יריב לוין: נגד – פה אחד
יריב לוין: לפיכך, ברוב של שישה נגד, ללא תומכים וללא נמנעים, נקבע שאין מדובר בנושא חדש, וועדת הפנים יכולה להשלים את מלאכת החקיקה גם בהתייחס לנושא הזה.
יריב לוין: תודה רבה בעניין הזה.
יריב לוין: אנחנו עוברים עכשיו – יש לנו את הזכות לארח כאן את הממלא-מקום הקבוע, אם מותר לי לומר, של יושב-ראש הכנסת, חבר הכנסת יצחק וקנין, כדי לדון בעניין שהוא עניין חשוב וצריך להסביר אותו, והוא סוגיית מועדי פגרת הבחירות ופעילות הכנסת בפגרה, ועבודת הוועדות בפגרת הבחירות.
יריב לוין: וכל זאת כמובן, ואני מדגיש, בהינתן, ובהנחה, ובמידה ואם יאושר היום בקריאה שנייה ושלישית החוק לפיזור הכנסת.
יריב לוין: ובמקרה שלא כך יהיה, הרי שהחלטה זו איננה תקפה ולא תעמוד בפני הדברים שנרצה להמשיך ולעשות כאן, אם וכאשר.
נסים זאב: היום יש דיון גם בקריאה שנייה ושלישית?
יריב לוין: אני רק אבהיר עוד דבר אחד: חבר הכנסת וקנין יציג בפנינו את הצעת נשיאות הכנסת בנושא הצעת יושב-ראש הכנסת, כפי שהתקבלה בהתייעצות ובדיון שנערך בנשיאות הכנסת, וההמלצה הזו טעונה, כמובן, את אישורנו.
יצחק וקנין: תודה ליושב ראש הוועדה, יריב לוין.
יצחק וקנין: אתה צודק שכל מה שאנחנו אומרים הוא בתנאי שאכן נעביר את זה בקריאה שנייה ושלישית.
יצחק וקנין: אחרת, יקרה לנו כמו באותו לילה, שברגע האחרון עוד יריב עיכב, ועיכב ועיכב, ואנחנו יושבים ולא מבינים למה מעכבים לנו.
אתי בן יוסף: למה מבקשים רוויזיה.
יצחק וקנין: אבל אני לא מאמין שהיום הולך להיות איזה עיכוב, לדעתי.
נסים זאב: אני מאמין שעוד עלול לקרות.
יצחק וקנין: אתה צודק, נסים.
יצחק וקנין: עד הרגע האחרון.
משה גפני: עכשיו אני רגוע, בגלל שבפעם הקודמת אמרת לי שלא יהיו בחירות.
משה גפני: עכשיו אתה אומר שאתה מאמין שכנראה שכן.
משה גפני: אז אני הולך לפריימריז, אם ככה.
יצחק וקנין: כאמור, הממשלה הגישה לכנסת בקשה לפיזור הכנסת.
יצחק וקנין: הנושא הזה הובא גם אליכם, אני חושב.
יצחק וקנין: אתם פטרתם את זה מחובת הנחה היום, נכון?
אתי בן יוסף: כן, בשלוש קריאות.
יצחק וקנין: זה הגיע לנשיאות, הנשיאות קבעה שמרגע שהדבר הזה יתקבל בקריאה שנייה ושלישית ויעבור במליאת הכנסת, הכנסת ה-18 יוצאת לפגרה עד לבחירת הכנסת ה-19.
יצחק וקנין: מועדי הדיונים, צורת הדיונים ואיך זה יתבצע – גם זה יתקבל בנשיאות הכנסת.
יצחק וקנין: קבענו את הדברים, פחות או יותר, על-מנת למנוע אי-הבנות.
יצחק וקנין: אני אתן דוגמה: מחר יש דיון בוועדת הכלכלה בנושא מסוים, או בוועדת הכספים – השאלה היא אם הדיונים האלה מתקיימים או לא מתקיימים.
יצחק וקנין: אז גם זה נקבע, שיש ועדת הסכמות, והן יהיו בין יושב-ראש האופוזיציה ויושב-ראש הקואליציה.
משה גפני: לי יש סדר-יום למחר.
משה גפני: אני צריך לבטל את זה?
משה גפני: או מה לעשות?
יריב לוין: אלא אם הוא יעבור את ועדת ההסכמות - - -
יצחק וקנין: אם אין ועדת הסכמות, זה לא יוכל להתקיים בהתאם להחלטות, ואני מציע שנקריא אותן.
יריב לוין: נקריא, בוודאי.
יריב לוין: רק להבהיר: זה מכתב מתוך מכתב של יושב-ראש הכנסת.
משה גפני: ברשותכם, אני יוצא, אני לא חבר בוועדה.
משה גפני: הרב אייכלר הוא חבר בוועדה.
משה גפני: לפי ההצעה שמתגבשת, לי יש סדר-יום למחר – לבטל את זה עכשיו?
יריב לוין: התשובה היא כן, אלא אם אתה מגיע עכשיו מראש לסיכום עם ועדת ההסכמות שאם יהיה פיזור כנסת - - -
משה גפני: ועדת ההסכמות שיש לי היא בארצות-הברית.
משה גפני: אז לנסוע לארצות-הברית?
יצחק וקנין: אז קרוב לוודאי שלא יהיה דיון מחר.
משה גפני: מה יהיה בוועדת החוקה מחר?
יריב לוין: משה, בוא תשמע את כל ההסדר, אז הדברים יהיו ברורים.
יצחק וקנין: ידידי, יושב-ראש ועדת הכספים, אם תמתין שנייה אחת, אתה גם תקבל את ההבנה לגבי ממשלה שמבקשת או יושב-ראש ועדה שרוצה לקיים דיון בנושא מסוים.
יצחק וקנין: "בהתאם להוראות סעיף 18 לתקנון הכנסת, ולאור העובדה שהממשלה הגישה לכנסת הצעת חוק להתפזרות הכנסת ה-18, לאחר שהתייעצתי עם חברי הנשיאות, אבקש להביא לאישורה של ועדת הכנסת את ההצעה הבאה לעניין פגרת הבחירות, שתיכנס לתוקפה לאחר אישור הצעת החוק בקריאה השלישית.
יצחק וקנין: עבודת המליאה עבודת הוועדות דהיינו: דליה איציק, לצורך העניין.
ארבל אסטרחן: כלומר, ועדת הסכמות.
יצחק וקנין: ועדת הסכמות, כן.
משה גפני: אין הבדל בין הוועדות?
יריב לוין: אין הבדל.
יריב לוין: כולן, באופן מלא.
יריב לוין: לא עשו הבחנה גם בעבר.
יצחק וקנין: אין הבדל.
יצחק וקנין: כל הוועדות, בלי יוצא מן הכלל, יצטרכו לקבל את אישור ועדת ההסכמות.
משה גפני: אבל יש דברים בוועדת הכספים – לא יודע, לא זכרתי דבר כזה.
יצחק וקנין: אם לא תהיה ועדת הסכמות, לא יוכלו לכנס.
יריב לוין: היה תמיד, מוישה, תמיד.
משה גפני: ועדת הכספים היתה מתכנסת אפילו אחרי הבחירות.
יריב לוין: אחרי הבחירות כן.
משה גפני: המדינה תיעצר, מה זה?
אתי בן יוסף: הממשלה תבקש, בדיוק.
ארבל אסטרחן: סעיף 6: לבקשת הממשלה.
יצחק וקנין: מוישה, אני מבין אותך.
יצחק וקנין: אתה, אין לך פריימריז, בגלל זה אתה מדבר.
יצחק וקנין: ליריב יש פריימריז.
ישראל אייכלר: מה אתך?
יצחק וקנין: גם לי אין פריימריז.
משה גפני: לי יש.
משה גפני: לא פריימריז כזה כמו שלהם קל.
משה גפני: לי יש פריימריז קשה.
יצחק וקנין: אתה צריך לעבוד כל חמש השנים.
משה גפני: אבל את צודקת, העברות זה ממשלה.
ארבל אסטרחן: גם ראינו שזה מה שהיה בפעם שעברה.
יצחק וקנין: רבותי, סעיף 7:
ארבל אסטרחן: אז זה ארבעה ברוטו.
יצחק וקנין: זאת אומרת, אין הבדל בין שום ועדה – לא כספים, לא ביטחון, ולא מִשנה.
ישראל אייכלר: זה משהו חדש?
יצחק וקנין: רבותי, זה מה שהיה תמיד.
יריב לוין: רבותי, זה מה שהיה תמיד.
יצחק וקנין: רבותי, זה מה שהיה במשך כל השנים, לפי מיטב זכרוני.
יצחק וקנין: אתה ותיק לא פחות ממני.
משה גפני: אם מגיעה העברה דחופה, פתאום משהו ביטחוני.
יריב לוין: אז זו בקשת ממשלה.
משה גפני: אז אני צריך ארבעה ימים.
יריב לוין: אין לך ברירה.
יריב לוין: גם בפגרה רגילה אתה צריך שלושה ימים.
יריב לוין: אין ברירה, נו.
משה גפני: זה גם סיבך אותי.
ארבל אסטרחן: זה בעצם יומיים, כי השלושה בפגרה רגילה זה היה נטו.
משה גפני: זה היה ככה תמיד?
משה גפני: או שרק עושים את זה בכוונה עלי בגלל שאני אשכנזי?
ארבל אסטרחן: זה לא מקשה לעומת מה שהיה.
יצחק וקנין: רבותי, נכון לעכשיו, אם אכן החוק יתקבל הלילה, כל הוועדות שמתוכננות למחר יצטרכו לקבל אישור של ועדת ההסכמות, מרגע קבלת החוק.
יריב לוין: או בקשה של הממשלה ואישור של יושב-ראש הכנסת.
יריב לוין: יש שני מסלולים.
משה גפני: ולהערכתכם, מתי יתקבל החוק?
יריב לוין: אנחנו מקווים שהלילה.
קריאה: הלילה עוד צעיר.
יצחק וקנין: ההערכה שלי היא שזה ייגמר מהר, מכיוון שאם יש הסכמה, אז זה לא צריך - - -
יריב לוין: רבותי, שיהיה ברור שההוראה הזאת נוגעת גם לישיבות שתוכננו, מרגע קבלת החוק בקריאה שנייה ושלישית והלאה.
ארבל אסטרחן: לא "שתוכננו", שאמורות להתקיים.
יריב לוין: אמורות להתקיים, רוצים להתקיים, הוזמנו, לא זומנו, הכול מכול כול – מרגע שעבר החוק בקריאה שנייה ושלישית.
משה גפני: זאת אומרת, אני צריך לבטל את הישיבה מחר.
משה גפני: אפילו שזה הכול ממשלה.
ירדנה מלר-הורוביץ: יריב, אתה מוציא הנחיה או שאני מוציאה?
יריב לוין: לא, אני חושב שאתם תוציאו.
ירדנה מלר-הורוביץ: אנחנו נוציא, בסדר.
אתי בן יוסף: אנחנו נחליט את ההחלטה.
ארבל אסטרחן: זה חל גם על ישיבות של מחר, למעט עניין הארבעה ימים – אבל בעצם אם כבר הודעת על זה מראש וזה בקשת ממשלה, אז אין לך בעיה.
משה גפני: אבל מהרגע שמתקבל החוק של פיזור הכנסת, אני לא יכול לזמן אלא אם כן יש בקשת ממשלה.
אתי בן יוסף: אתה יכול בוועדת ההסכמות.
ארבל אסטרחן: אבל אתה לא צריך לבטל כלום, מה שכבר קבעת – אם הממשלה עכשיו תודיע לך, שהיום הממשלה תודיע לך.
יריב לוין: אני מציע שנבהיר, כדי להקל את העניין ולמרות שאני חושב שההבדל יהיה שולי לגמרי, נבהיר שישיבות שכבר זומנו לפני - - -
משה גפני: אה, לא, לא, לא.
משה גפני: לא, לא, הכול בסדר.
משה גפני: בסדר, מבטלים הכול.
משה גפני: בסדר, אני אבקש הסכמות.
יצחק וקנין: גברת ארבל, לדעתי, כן צריך לבקש את בקשת ועדת ההסכמות או הממשלה, גם אם היתה הזמנה לפני כן.
יצחק וקנין: בוא לא נעשה טעויות, ואחרי כן נצטרך - - -
משה גפני: איציק, מקובל עלי.
משה גפני: אני מבטל.
יריב לוין: איציק, לא למדתי הרבה דברים בארבע השנים האלה, אבל אחד הדברים שלמדתי היא שהדרך לשכנע את גפני היא להסכים לו.
משה גפני: בקיצור, הסכמתי, הכול בסדר.
יריב לוין: אמרתי, אני אנסה את זה וזה עבד.
יריב לוין: אז רבותי, נוכח האמור לעיל ובהתאם לדברים המפורטים שהציג בפנינו חבר הכנסת וקנין, ממלא מקום וסגן יושב-ראש הכנסת, בשם יושב-ראש הכנסת ונשיאות הכנסת, ועל-פי נוסח ההחלטה כפי שהוא מופיע במכתבו של יושב-ראש הכנסת אלי מהיום, אני מציע לאשר את ההחלטה כאמור בנוסח המכתב של יושב-ראש הכנסת.
יריב לוין: על סדר היום מספר נושאים שמחייבים התייחסות שלנו למרות שאנחנו נמצאים בתקופה של פגרת בחירות.
יריב לוין: הנושא הראשון על סדר היום הוא פנייה של יושב ראש ועדת הכנסת בעניין כינוס ועדות בתקופת פגרת הבחירות.
יריב לוין: לפנייה הזאת יש לה מספר מרכיבים.
יריב לוין: קודם כול לעניין ועדת הכנסת, כפי שכולם יודעים ועדת הכנסת היא זו שמוסמכת לאשר שינויים בהרכב הסיעתי של הכנסת לרבות במקרים של התפלגות, שינוי שם סיעה וכדומה.
יריב לוין: מובן שקיימת אפשרות שנידרש לדבר הזה במהלך התקופה הזאת, וכדי שלא נמצא את עצמנו במצב שתהיה מניעה או נעכב ביצוע מהלך כזה אם יידרש, ונפגע בכך בתהליך התקין גם של ההיערכות לבחירות וגם בזכויותיהם של חברי הכנסת ושל סיעות שהנושא יהיה רלוונטי לגביהם, מוצע לקבוע כסייג להחלטה שקיבלנו בנושא כינוס הוועדות במהלך פגרת הבחירות - -
דוד רותם: שזה לא יחול על ועדת הכנסת.
יריב לוין: מוצע רק לקבוע שוועדת הכנסת רשאית לקיים ישיבות בתקופת פגרת הבחירות לצורך אישור שינויים בהרכב הסיעתי של הכנסת או הנוגעים לסיעות הכנסת – התפלגות, פרישה, שינוי שם סיעה וכדומה.
יריב לוין: ההזמנה תימסר לחברי ועדת הכנסת מוקדם ככל האפשר ולפחות ביום שקדם לקיום הישיבה.
יריב לוין: זאת ההצעה בנושא הזה, שנדמה לי שהיא הגיונית ומתחייבת.
יריב לוין: הערות, התייחסות – אין.
יריב לוין: לפיכך מי בעד לאשר את ההסתייגות הזאת להחלטה שקיבלנו ביום 15 באוקטובר 2012.
יריב לוין: בעד הצעת ההחלטה – רוב
יריב לוין: כינוס ועדת המשנה של ועדת החוץ והביטחון לענייני מודיעין כינוס שתי ועדות משנה סודיות נוספות של ועדת החוץ והביטחון כינוס הוועדה המשותפת לתקציב הביטחון לצורך אישור העברות תקציביות
יריב לוין: הנושא השני הוא כינוס ועדת המשנה של ועדת החוץ והביטחון לענייני מודיעין, וכינוסן של שתי ועדות משנה סודיות נוספות של ועדת החוץ והביטחון שהתבקשנו לא לנקוב בשמן, וכמובן גם הוועדה המשותפת לעניין תקציב הביטחון לצורך אישור העברות תקציביות.
יריב לוין: ביקשנו גם בעניין הזה לסייג את אותה החלטה שקיבלנו ב-15 באוקטובר בסייג הבא: "הוועדות הבאות רשאיות לקיים ישיבות בתקופת פגרת הבחירות ביוזמת יושב הראש שלהן ובאישור יושב ראש ועדת החוץ והביטחון.
יריב לוין: ההזמנה תימסר לחברים מוקדם ככל האפשר אף אם פחתה תקופה זו מארבעה ימים.
יריב לוין: הוועדות הן: ועדת המשנה של ועדת החוץ וביטחון לענייני מודיעין, שתי ועדות משנה נוספות של ועדת החוץ והביטחון, שלבקשת יושב ראש ועדת החוץ והביטחון, שם הוועדות אינו מצוין מטעמי סודיות, והוועדה המשותפת לתקציב הביטחון לצורך אישור העברות תקציביות".
רוברט אילטוב: כבוד היושב ראש, יש שם שבע ועדות סודיות.
יריב לוין: אני יודע, ביקשו שתיים.
יריב לוין: שתי ועדות שביקשו ששמותיהן לא יפורטו.
דוד רותם: הוועדה לתקיפה - -
יריב לוין: זה אתה יודע.
יריב לוין: לי אין מושג.
יריב לוין: אני חושב שהבקשה היא בקשה סבירה.
יריב לוין: כן, רק שנייה.
יריב לוין: אני לא רואה מקום לשתק לחלוטין את עבודתן של ועדות משנה של ועדת החוץ והביטחון שנדרשות לפיקוח השוטף למשך תקופה כל כך ארוכה.
יריב לוין: לכן לטעמי, ההצעה גם מאוזנת מהבחינה הזאת שהיא קובעת מנגנון שמחייב גם יוזמה של יושב ראש ועדת המשנה וגם אישור של יושב ראש ועדת החוץ והביטחון.
יריב לוין: נדמה לי שבנסיבות האלה גם הסייג הזה הוא נכון.
משה גפני: אדוני היושב ראש, אי אפשר לשתק את המדינה בצורה הזאת של מה שקורה בוועדת הכספים.
משה גפני: פה הבקשה של כינוס הוועדה המשותפת.
משה גפני: מה שמתבקש על-ידי ועדת החוץ והביטחון זה ועדה משותפת של כספים וחוץ וביטחון בנושא תקציב הביטחון.
נסים זאב: זה לא הסעיף הזה.
יריב לוין: לא, זה אותו סעיף.
יריב לוין: שלושתם באותו עניין.
משה גפני: אני לא מדבר על סעיף 2 ו-3, אני חושב שזאת בקשה מוצדקת – אני מדבר על סעיף 4 שאני גם חושב שזאת בקשה מוצדקת.
משה גפני: אבל הוועדה המשותפת היא ועדת כספים וועדת חוץ וביטחון.
משה גפני: כדי לאשר סעיפים בתקציב הביטחון או את תקציב הביטחון או כל מה שנוגע לתקציב הביטחון קודם כול צריך אישור של ועדת הכספים כדי שזה יובא לוועדה המשותפת כדי ששם ימסרו את הפרטים הנוספים.
משה גפני: אבל אי אפשר לאשר תקציב ביטחון – אם יש, למשל, תקיפה בבני ברק - -
דוד רותם: בוא נאמר ככה, אחרי שאתה הצהרת שאתה בעד גיוס חרדים כבר לא תוקפים בבני ברק.
דוד רותם: אתה יותר גרוע ממני.
משה גפני: אם אני הייתי יושב ראש הוועדה לא הייתי נותן לך לדבר עכשיו.
משה גפני: אתה מפריע לי.
משה גפני: על כל פנים, אני כל הזמן מקבל פניות, כל הזמן.
משה גפני: לא על תקיפה בבני-ברק, זה סתם היה בשביל בדיחה כדי לעורר את דודו רותם אחרי שהם התאחדו עם הליכוד.
משה גפני: המציאות הזאת שבה המדינה נעצרת, אני צריך לבקש אישור.
משה גפני: באים אליי עכשיו עם ערבות של חברת החשמל - -
רוברט אילטוב: מתי אתם מתאגדים עם ש"ס?
דוד רותם: למה אתה מעניש את ש"ס?
רוברט אילטוב: אנחנו רוצים בלוקים.
משה גפני: אגב, אני לא נגד.
יריב לוין: אני רוצה להגיד לך, חבר הכנסת גפני, שנראה לי שחברי הכנסת אילטוב ורותם הפנימו את האיחוד עם הליכוד מצוין.
יריב לוין: הם הפכו בלתי ניתנים לשליטה באופן מיידי.
משה גפני: אדוני היושב ראש, ההחלטה בעניין פגרת הבחירות מול ועדת הכספים היא פשוט בלתי הגיונית.
משה גפני: המדינה תיעצר.
משה גפני: אי אפשר לעשות פעולות שהן חיוניות להמשך תפקוד המדינה גם בנושא של סעיפים שונים שצריך מבחינה סטטוטורית את האישור של ועדת הכספים, דברים שמגיעים מדי שבוע.
משה גפני: לי פשוט נמאס מהעניין הזה של לרוץ אחרי אישורים.
משה גפני: אדוני היושב ראש, פעם ראשונה מאז שאני יושב ראש הוועדה אני חושב שלא עשיתי ישיבה השבוע.
משה גפני: ולא שאין לי נושאים - -
יריב לוין: יש לך פריימריס.
משה גפני: גם בגלל הפריימריס, אבל קודם כול הסיבה האמיתית: נמאס לי לרוץ אחרי האישורים האלה.
משה גפני: עכשיו תראה מה עומד לי על סדר היום: היה אצלנו חוק שהפחית מעמלות ההפצה של הבנקים.
משה גפני: על-פי המלצת היועצת המשפטית של הוועדה, כדי שההפחתה תגיע לציבור, ביקשתי לאשר סעיף בחוק שנמצא אצלנו שתהיה סמכות להפחית את דמי הניהול לרשות לניירות ערך.
משה גפני: ביקשתי לפצל את זה, להביא את החוק ולאשר את התקנות.